### NN 52/2020 (29.4.2020.), Pravilnik o izmjenama i dopunama Pravilnika o brodicama, čamcima i jahtama

MINISTARSTVO MORA, PROMETA I INFRASTRUKTURE

1047

Na temelju članka 288. stavka 1. Zakona o izmjenama i dopunama Pomorskog zakonika (»Narodne novine«, br. 17/19) i članka 44. stavka 2. Zakona o plovidbi i lukama unutarnjih voda (»Narodne novine«, 109/07, 132/07, 51/13, 152/14 i 118/18) ministar mora, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O BRODICAMA, ČAMCIMA I JAHTAMA

Članak 1.

U Pravilniku o brodicama, čamcima i jahtama (»Narodne novine« broj 13/20), u članku 9. stavku 1. točki 2. iza zareza dodaju se riječi: »te djelomično završena osobna plovila na vodomlazni pogon,«.

U članku 9. stavku 1. točki 3. riječi: »kada se stavljaju na tržište ili kada su namijenjeni za ugradnju« zamjenjuju se riječima: »kada se odvojeno stavljaju na tržište«.

Članak 2.

U Dodatku 1. točka 9.1.1. mijenja se i glasi:

»9.1.1. Udovoljavanje tehničkim zahtjevima sadržanim u hrvatskoj normi HRN EN ISO 6185-1:2014 – »Brodice na napuhavanje – 1. dio: Brodice sa najvećom snagom motora do 4,5 kW«.

Članak 3.

U Dodatku 8., u dijelu pod naslovom »DODATNI ZAHTJEVI ZA PRIMJENOM POSTUPKA OCJENJIVANJA SUKLADNOSTI NAKON IZGRADNJE«, iza točke 1.2. dodaje se nova točka 1.3. koja glasi: »3. rekreacijska plovila duljine trupa do 24 metra izgrađena ili stavljena na tržište ili u uporabu unutar EEA i koje nemaju CE oznaku (ili alternativno potvrdu o udovoljavanju pravilima priznate organizacije izvan Republike Hrvatske), kada se po prvi put puštaju u uporabu unutar Republike Hrvatske u svrhu korištenja kao rekreacijska plovila za osobne potrebe, osim u dijelu koji se odnosi na postavljanje CE oznake na plovilo. Porivni strojevi ugrađeni u ili na rekreacijska plovila isključeni su iz postupka ocjenjivanja jednakovrijedne sukladnosti i mogu se po prvi put pustiti u uporabu unutar Republike Hrvatske isključivo pod uvjetom da se odgovarajućim dokumentom može dokazati da su isti već stavljeni na tržište ili uporabu unutar EEA«.

Članak 4.

U Dodatku 9., točka 3.2.1., podtočka 1. mijenja se i glasi:

» 1. Jednu ili više pneumatskih splavi za spašavanje, ukupnog kapaciteta dovoljnog za smještaj svih osoba na jahti, izrađene u skladu sa zahtjevima ISO:9650-1, grupa A, paket opreme 1.«.

U točki 3.2.2., podtočka 1. mijenja se i glasi:

»1. Jednu ili više pneumatskih splavi za spašavanje, ukupnog kapaciteta dovoljnog za smještaj svih osoba na jahti, izrađene u skladu sa zahtjevima ISO:9650-1, grupa A, paket opreme 1.

U točki 3.2.3. podtočki 1. iza riječi »ISO: 9650-1,« dodaju se riječi: »grupa B,«.

U tablici 3.3-2, točka 17. zahtjev za opremanje jahti AIS uređajem koje plove u području plovidbe IV briše se. Dodaje se objašnjenje uz točku 17. koje glasi: »Sve nove i postojeće jahte koje plove u području plovidbe I moraju biti opremljene AIS uređajem klase A najkasnije do 31. prosinca 2022. Sve nove i postojeće jahte koje plove u području plovidbe II moraju biti opremljene AIS uređajem klase A najkasnije do 31. prosinca 2023. Sve jahte za gospodarsku namjenu za iznajmljivanje sa profesionalnom posadom koje plove u području plovidbe III moraju biti opremljene AIS uređajem klase A najkasnije do 31. prosinca 2023.«.

Točke 3.7.1 do 3.7.6 mijenjaju se i glase:

»3.7.1. Na svim jahtama koje imaju potpalubne prostore za boravak putnika i/ili posade, mora biti ugrađen sustav detekcije ugljičnog monoksida.

3.7.2. Na svim jahtama koje imaju potpalubnu zatvorenu kuhinje s plinskom instalacijom i/ili sudoperom, mora biti ugrađen sustav detekcije ugljičnog monoksida.

3.7.3. Sustav detekcije ugljičnog monoksida mora biti ugrađen u:

1. kabinama za spavanje;

2. zatvorenim kuhinjskim prostorima sa plinskom instalacijom i/ili sudoperom;

3. odvojenim zatvorenim sanitarnim čvorovima dostupnima sa glavne palube.

3.7.4. Sustav detekcije ugljičnog monoksida mora biti ugrađen sukladno zahtjevima norme ISO 12133:2011. Detektori ugljičnog monoksida moraju udovoljavati normi EN 50291-2:2010. i mogu biti napajani iz električne mreže brodice ili iz zasebnih baterija, pri čemu se ne zahtijeva centralni sustav dojave.

3.7.5. Sve jahte izrađene od drva, koje udovoljavaju točki 3.7.1. i 3.7.2., sustav detekcije ugljičnog monoksida prema zahtjevu iz točki 3.7.3. i 3.7.4. moraju ugraditi najkasnije do 31. prosinca 2022. godine.

3.7.6. Sve jahte izgrađene od drugih materijala gradnje osim drva, moraju ugraditi sustav detekcije ugljičnog monoksida prema zahtjevu iz točki 3.7.3. i 3.7.4. kako slijedi:

1. u prostor kuhinje sa plinskom instalacijom i/ili sudoperom najkasnije do 31. prosinca 2022. godine;

2. u sve prostore navedene 3.7.3., koji graniče sa strojarnicom ili drugim prostorima u kojima se nalazi izvor ugljičnog monoksida najkasnije do 31. prosinca 2023. godine;

3. u sve ostale prostore navedene u 3.7.3., najkasnije do 31. prosinca 2024.«.

Točke 3.7.7. i 3.7.8. brišu se.

U točki 4.2.3, u dijelu teksta pod naslovom »NAPOMENE«, u točki 2. riječi: »Sve jahte sa GT ≥ 150 u području plovidbe I, II i II« zamjenjuju se riječima: »Sve jahte s GT ≥ 150 u području plovidbe I i II«.

Članak 5.

U Dodatku 10., u točki 4.1.5., iza podtočke 3. dodaju se nove podtočke 4., 5., 6. i 7. koje glase:

»4. Kada plove u teritorijalnom moru i unutarnjim morskim vodama brodice trebaju biti opremljene splavima za spašavanje, prema normi HRN EN ISO 9650-2:2005.

5. Kada plove u međunarodnim vodama brodice moraju biti opremljene splavima za spašavanje tip I, grupa B, sa paketom opreme 2, prema normi HRN EN ISO 9650-1:2005.

6. Sve nove brodice koje plove u teritorijalnom moru i unutarnjim morskim vodama moraju biti opremljene splavima do 31. prosinca. 2022. godine, a sve postojeće brodice najkasnije do 31. prosinca. 2024. godine.

7. Sve brodice koje plove u međunarodnim vodama moraju biti opremljene splavima iz podtočke 5. najkasnije do 31. prosinca 2022. godine.« .

U točki 4.1.12., podtočka 7. mijenja se i glasi: »Radar reflektorom trebaju biti opremljene sve brodice, bez obzira na namjenu, kada plove područjem plovidbe I, II, III, IIIa, IIIb i IIIc, a čija je maksimalna brzina veća od 20 čvorova, kao i sve brodice, bez obzira na namjenu, kada plove noću i u uvjetima smanjene vidljivosti.«.

Točke 4.1.23. do 4.1.28. mijenjaju se i glase:

»4.1.23. Na svim brodicama koje imaju potpalubne prostore za boravak putnika i/ili posade, mora biti ugrađen sustav detekcije ugljičnog monoksida.

4.1.24. Na svim brodicama koje imaju potpalubnu zatvorenu kuhinju s plinskom instalacijom i/ili sudoperom, mora biti ugrađen sustav detekcije ugljičnog monoksida.

4.1.25. Sustav detekcije ugljičnog monoksida mora biti ugrađen u:

1. kabinama za spavanje;

2. kuhinjama sa plinskom instalacijom i/ili sudoperom;

3. odvojenim zatvorenim sanitarnim čvorovima dostupnim sa glavne palube.

4.1.26. Sustav detekcije ugljičnog monoksida mora biti ugrađen sukladno zahtjevima norme ISO 12133:2011. Detektori ugljičnog monoksida moraju udovoljavati normi EN 50291-2:2010. i mogu biti napajani iz električne mreže brodice ili iz zasebnih baterija, pri čemu se ne zahtijeva centralni sustav dojave.

4.1.27. Sve nove i postojeće brodice izrađene od drva, koje udovoljavaju točki 4.1.23. i 4.1.24., sustav detekcije ugljičnog monoksida prema zahtjevu iz točki 4.1.25. i 4.1.26. moraju ugraditi najkasnije do 31. prosinca 2022. godine.

4.1.28. Sve brodice izgrađene od drugih materijala gradnje osim drva, moraju ugraditi sustav detekcije ugljičnog monoksida prema zahtjevu iz točki 4.1.25. i 4.1.26. kako slijedi:

1. u zatvoreni prostor kuhinje sa plinskom instalacijom i/ili sudoperom najkasnije do 31. prosinca 2022. godine;

2. u sve prostore navedene 4.1.25., koji graniče sa prostorom strojeva ili drugim prostorima u kojima se nalazi izvor ugljičnog monoksida najkasnije do 31. prosinca 2023. godine;

3. u sve ostale prostore navedene u 4.1.25., najkasnije do 31. prosinca 2024. godine«.

Točke 4.1.29. i 4.1.30. brišu se.

Članak 6.

U Dodatku 10. tablice 4.2-1 i 4.2-2 mijenjaju se i glase:

»Tablica 4.2-1
 Oprema brodica za osobne potrebe

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| NAZIV OPREME | PODRUČJE PLOVIDBE | | | | | | | NAPOMENA |
| IV | IIIc | IIIb | IIIa | III | II | I |
| Trup i oprema trupa | | | | | | | | |
| Sidro propisane mase | x | x | x | x | x | x | x | Vidi Tablicu 4.1.1-1 |
| Rezervno sidro propisane mase |  |  | x | x | x | x | x | Vidi Tablicu 4.1.1-1 |
| Sidreno uže ili lanac | x | x | x | x | x | x | x | Vidi Tablicu 4.1.1-1 |
| Rezervno sidreno uže ili lanac | x | x | x | x | x | x | x | Vidi Tablicu 4.1.1-1 |
| Olujno zavlačno sidro |  |  |  |  |  | x | x |  |
| Bitva na pramcu za vez i tegalj | x\* | x\* | x | x | x | x | x | Minimalni zahtjev za sve brodice  Prema normi HRN EN ISO 15084:2005  \* Odnosi se i na osobna plovila na vodomlazni pogon |
| Bitva na krmi | x | x | x | x | x | x | x | Dodatni zahtjev za sve brodice čija je duljina trupa veća od 6 m |
| Dodatna bitva na pramcu | x | x | x | x | x | x | x | Dodatni zahtjev za sve brodice čija je duljina trupa veća od 12 m |
| Dodatna bitva na krmi | x | x | x | x | x | x | x |
| 3 užeta za vez duljine koja odgovara duljini brodice ali ne manje od 5 metara | x | x | x | x | x | x | x | Vidi Tablicu 4.1.1-1 |
| Uže za tegalj duljine koja odgovara četiri duljine brodice | x | x | x | x | x | x | x | Vidi Tablicu 4.1.1-1 |
| 2 vesla odgovarajuće dužine s 4 palca rašlji | x |  |  |  |  |  |  | Zahtijeva se za brodice koje nemaju izvanbrodski ili ugrađeni porivni uređaj |
| Kormilarenje u nužnosti |  |  |  | x | x | x | x | Kod brodica sa pogonom na jedra i motornih brodica s jednim ugrađenim pogonskim strojem s predviđenim daljinskim upravljanjem kormilom moraju dodatno postojati i sredstva upravljanja kormilom u nuždi u uvjetima smanjene brzine plovila |
| Strojni uređaj | | | | | | | | |
| Mehanički porivni uređaj |  | x\* | x | x | x | x | x | \*Odnosi se i na osobna plovila na vodomlazni pogon |
| Zračni ventilator u sigurnosnoj izvedbi | x | x | x | x | x | x | x | Zahtijeva se za sve brodice koje imaju benzinski porivni uređaj koji se nalazi smješten u zatvorenom prostoru ili potpalublju |
| Zaštita od upućivanja porivnog uređaja u radnom položaju | x\* | x\* | x | x | x | x | x | Zahtijeva se za sve brodice koje imaju izvanbrodski porivni uređaj  \*Odnosi se i na osobna plovila na vodomlazni pogon |
| Naprava za zaustavljanje u nuždi koja se može povezati s kormilarom | x\* | x\* | x | x | x | x | x | Zahtijeva se za sve brodice koje imaju izvanbrodski porivni uređaj upravljan ručicom  \*Odnosi se i na osobna plovila na vodomlazni pogon |
| Uređaj za automatsko zaustavljanje porivnog uređaja ili automatski uređaj koji omogućava plovilu kružno gibanje smanjenom brzinom | x\* | x\* |  |  |  |  |  | \*Odnosi se i na osobna plovila na vodomlazni pogon |
| Izvor električne energije za nužnost |  |  |  |  |  | x\* | x\* | Zahtijeva se za brodice koje imaju porivni uređaj ugrađen u potpalublju  Prema normi HRN EN 60092 – 507:2005  Vidi i 1)  \*Nove i postojeće brodice moraju biti opremljene izvorom električne energije za nužnost najkasnije do 31. 12. 2026. |
| Alarm visokog nivoa kaljuže | x | x | x | x | x | x | x | Zahtijeva se za brodice koje imaju porivni uređaj ugrađen u potpalublju |
| Sredstva za spašavanje | | | | | | | | |
| Pneumatska splav za spašavanje ili pomoćna brodica |  |  |  |  |  | x | x |  |
| Kolut za spašavanje |  |  |  |  | x | x | x |  |
| Kolut za spašavanje sa samoupaljivim svjetlom i užetom |  |  |  |  |  | x | x |  |
| Prsluk za spašavanje za sve osobe koje se nalaze na brodici za vrijeme plovidbe (odrasli i djeca) | x\* | x\* | x | x | x |  |  | \*Odnosi se i na osobna plovila na vodomlazni pogon |
| Prsluk za spašavanje sa zviždaljkom i samoupaljivim svjetlom za sve osobe koje se nalaze na brodici za vrijeme plovidbe (odrasli i djeca) |  | x\* | x\* | x\* | x\* | x | x | \*Zahtijeva se za brodice brzine > 20 čvorova koja obavljaju plovidbu noću |
| Sigurnosno uže |  | x | x | x | x | x | x | Zahtijeva se za brodice s pogonom na jedra |
| Sredstava za zaštitu od gubitka topline za sve osobe na brodici |  |  |  |  |  | x | x |  |
| Kutija prve pomoći |  | x | x | x | x |  |  |  |
| Ormarić prve pomoći |  |  |  |  |  | x | x |  |
| Sigurnosna kaciga za sve osobe koje se nalaze na brodici | x\* | x\* |  |  |  |  |  | \*Odnosi se isključivo na osobna plovila na vodomlazni pogon |
| Protupožarna oprema2 | | | | | | | | |
| Nastambe i kuhinja: | | | | | | | | |
| 1. prenosive naprave za gašenje požara (min. kapacitet naprave: 1 kilogram praha ili 3 kilograma CO2 ili 1,8 litara pjene)  ili  2. ugrađeni sustav za gašenje požara i jedna prenosiva naprava za gašenje požara (min. kapacitet naprave: 1 kilogram praha ili 3 kilograma CO2 ili 1,8 litara pjene). | x | x | x | x | x | x | x | Zahtijeva se za brodice opremljene nastambama |
| 1. jedna prenosiva naprava za gašenje požara (min. kapacitet naprave: 2 kilograma praha ili 5 kilograma CO2 ili 1,8 litara pjene);  ili  2. jedna prenosiva naprava za gašenje požara (min. kapacitet naprave: 1 kilogram praha ili 3 kilograma CO2 ili 1,8 litara pjene) i pokrivač za ugušivanje plamena;  ili  3. ugrađeni sustav raspršivanja (ne smije se koristiti sustav rasprskivanja vode – »sprinkler«). | x | x | x | x | x | x | x | Zahtijeva se za brodice opremljene kuhinjom |
| Strojarnica i/ili prostor tankova goriva: | | | | | | | | |
| 1. Ugrađeni protupožarni sustav  ili  2. Prenosiva naprava za gašenje požara kapaciteta dovoljnog za naplavljivanje prostora stroja kroz priključak na pokrovu stroja | x | x | x | x | x | x | x | Zahtijeva se za otvorene brodica sa benzinskim ugrađenim porivnim uređajem snage ≤ 120 kW ili diesel porivnim uređajem kada su porivni uređaji ugrađeni iznad razine kokpita |
| Prenosiva naprava za gašenje požara min. kapaciteta 2 kilograma praha ili 5 kilograma CO2 ili 1,8 litara pjene | x | x | x | x | x | x | x | Zahtijeva se za otvorene brodice s izvanbrodskim benzinskim strojem odnosno strojevima, snage > 25 kW, postavljenim na krmenom zrcalu i prenosivim tankom goriva smještenim na otvorenom |
| 1. Ugrađeni protupožarni sustav za gašenje prostora tankova  ili  2. Prenosiva naprava za gašenje požara kapaciteta dovoljnog za naplavljivanje prostora tankova kroz priključak na stjenci prostora tankova | x | x | x | x | x | x | x | Zahtijeva se za otvorene brodice s benzinskim izvanbrodskim strojem odnosno strojevima postavljenim na krmenom zrcalu i tankom goriva u zatvorenom prostoru |
| Ugrađeni protupožarni sustav | x | x | x | x | x | x | x | Zahtijeva se za brodice sa benzinskim strojevima bez obzira na snagu ili diesel strojevima snage veće od 120 kW, smještenim ispod razine kokpita ili u unutrašnjosti plovila |
| 1. Ugrađeni protupožarni sustav ili  2. Prenosiva naprava za gašenje požara kapaciteta dovoljnog za naplavljivanje prostora stroja kroz priključak na pokrovu stroja | x | x | x | x | x | x | x | Zahtijeva se za brodice sa diesel strojevima snage manje od 120 kW, smještenim ispod razine kokpita ili u unutrašnjosti plovila |
| Radio-oprema | | | | | | | | |
| VHF radijska postaja |  |  |  |  |  | x | x | Zahtjev se odnosi na postojeće brodice građene prije 1. srpnja 2006. |
| VHF DSC radijska postaja |  |  |  |  |  | x | x | Zahtijeva se za brodice izgrađene 1. srpnja 2006. ili kasnije te postojeće brodice građene prije 1. srpnja 2006. ako ugrađuju novu radijsku postaju. Radijska postaja može biti klase D. |
| Sredstva za signalizaciju i pomagala za navigaciju | | | | | | | | |
| Navigacijska svjetla | x\* | x\* | x | x | x | x | x | Zahtijeva se za sve brodice kad plove noću i u uvjetima smanjene vidljivosti  \*Odnosi se i na osobna plovila na vodomlazni pogon kada obavljaju plovidbu noću |
| Dnevne oznake |  |  |  |  |  | x | x |  |
| Sredstvo za zvučno oglašavanje |  |  | x | x | x | x | x | Brodice duljine veće od 12 metara trebaju biti opremljene sa zviždaljkom u skladu s Pravilima za statutarnu certifikaciju pomorskih brodova, Sredstva za signalizaciju |
| Ručne buktinje (crvene) |  |  |  |  |  | 3 | 3 |  |
| Rakete s padobranom |  |  |  |  |  | 3 | 3 |  |
| Plutajući dimni signal |  |  |  |  |  | 1 | 2 |  |
| GNSS prijemnik |  |  |  |  | x | x | x | Ne mora biti po IMO izvedbenim normama |
| Kompas sa osvjetljenjem |  |  |  |  | x | x | x |  |
| Prizmatični dalekozor |  |  |  |  | x | x | x |  |
| Vodootporna baterijska svjetiljka | x | x | x | x | x | x | x |  |
| Ažurirane službene pomorske navigacijske karte i publikacije prema području plovidbe |  |  |  |  | x | x | x |  |
| Oprema za rad na karti |  |  |  |  | x | x | x |  |
| Peljar za male brodove |  |  |  |  | x | x | x |  |
| Popis svjetala i signala za maglu |  |  |  |  | x | x | x |  |
| 2 kutije šibica ili upaljač (nepromočivo) | x | x | x | x | x | x | x |  |
| Radar-reflektor |  | x | x | x | x | x | x | Zahtjeva se za sve brodice brzine > 20 čvorova i sve brodice kad plove noću i u uvjetima smanjene vidljivosti |
| SAT EPIRB COSPAS-SARSAT | . – |  |  |  |  |  | x |  |
| Oprema za sprečavanje onečišćenja | | | | | | | | |
| Spremnici ili prenosive posude za prikupljanje ulja ili mješavina koje sadrže ulje | x | x | x | x | x | x | x | Zahtijeva se za brodice koje imaju ugrađeni porivni uređaj |
| Sredstva za upijanje i odvajanje zauljenih ostataka | x | x | x | x | x | x | x | Zahtijeva se za brodice koje imaju ugrađeni porivni uređaj |
| Ugrađene pumpe (ručno ili mehanički pogonjene) kojima se ulje ili uljne mješavine pretaču u tank ili posudu | x | x | x | x | x | x | x | Zahtijeva se za brodice koje imaju ugrađeni porivni uređaj u potpalublju |
| Spremnik za zadržavanje sanitarnih otpadnih voda | x | x | x | x | x | x | x | Zahtijeva se za sve brodice opremljene sanitarnim čvorom, vidi i 4.1.16 |
| Posuda za prikupljanje smeća | x | x | x | x | x | x | x |  |
| Sustav kaljuže | | | | | | | | |
| Jedna ručna kaljužna pumpa | x\* | x | x | x | x | x | x | Zahtijeva se za otvorene brodice i brodice s djelomično prekinutom palubom  \* Zahtijeva se za brodice s neprekinutom palubom s duljinom trupa manjom ili jednakom od 6 m |
| Jedna ručna kaljužna pumpa tlaka stupca vode u cijevi manjim od 1,5 m,  ili  jedna kaljužna ručna, mehanički pogonjena ili električna pumpa tlaka stupca vode u cijevi većim od 1,5 m,  i  jedna kaljužna ručna, mehanički pogonjena ili električna pumpa. |  | x | x | x | x | x | x | Zahtijeva se za brodice s neprekinutom palubom i s otvorenim mjestom upravljanja |
| Kablić s ispolcem | x | x | x | x | x | x | x |  |
| Sustavi detekcije plinova | | | | | | | | |
| Sustav detekcije ugljičnog monoksida | x\* | x\* | x\* | x\* | x\* | x\* | x\* | \*Vidjeti zahtjeve iz točke 4.1.23 do 4.1.30 |
| Detektor ukapljenih naftnih plinova | x | x | x | x | x | x | x | Zahtijeva se za brodice koje imaju ugrađena plinska trošila u zatvorenim prostorima |

1) Izvor električne energije za nužnost mora biti sposoban istodobno osigurati napajanje u trajanju od 6 sati, za sljedeće sustave, ako su ugrađeni:

a) rasvjeta za nužnost;

b) navigacijska svjetla;

c) radio oprema;

d) sredstva dojave i interne komunikacije;

e) sustav otkrivanja požara i dojave požara;

f) bljeskajuće svjetiljke.

Izvor električne energije za nužnost i pripadajuće opreme mora se nalaziti iznad najgornje neprekinute linije palube i mora biti lako dostupan s otvorene palube.

Izvor električne energije za nužnost mora biti smješten tako da u slučaju oštećenja ili naplavljivanja bilo kojeg prostora ne uzrokuje gubitak napajanja bitnih sigurnosnih sustava i opreme za komunikaciju

2 Prijenosni aparat za gašenje požara mora biti smješten:

– unutar 1 m od glavnog upravljačkog mjesta ili kokpita (za brodice s Lh<10 m);

– unutar 2.5 m od glavnog upravljačkog mjesta ili kokpita (za brodice s Lh između 10 m – 15 m);

– unutar 2 m od bilo kojeg kuhala ili trajno instaliranog uređaja s otvorenim plamenom, osim ako je aparat za gašenje zamijenjen protupožarnom dekom;

– izvan prostora strojarnice, ali na udaljenosti ne većoj od 2 m od protupožarnog priključka;

– unutar 5 m od ležaja.

Jedan aparat za gašenje požara može udovoljiti više od jednog gore navedenog zahtjeva.

Tablica 4.2-2
 Oprema brodica za gospodarsku i javnu namjenu
 (obuhvaća i brodice za sport i rekreaciju u svrhu iznajmljivanja)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| NAZIV OPREME | PODRUČJE PLOVIDBE | | | | | | | NAPOMENA |
| IV | IIIc | IIIb | IIIa | III | II | I |
| Trup i oprema trupa | | | | | | | | |
| Sidro propisane mase | x | x | x | x | x | x | x | Vidi Tablicu 4.1.1-1 |
| Rezervno sidro propisane mase |  |  | x | x | x | x | x | Vidi Tablicu 4.1.1-1 |
| Sidreno uže ili lanac | x | x | x | x | x | x | x | Vidi Tablicu 4.1.1-1 |
| Rezervno sidreno uže ili lanac | x | x | x | x | x | x | x | Vidi Tablicu 4.1.1-1 |
| Olujno zavlačno sidro |  |  |  |  | x | x | x |  |
| Bitva na pramcu za vez i tegalj | x\* | x\* | x | x | x | x | x | Minimalni zahtjev za sve brodice  Prema normi HRN EN ISO 15084:2005  \*Odnosi se i na osobna plovila na vodomlazni pogon |
| Bitva na krmi | x | x | x | x | x | x | x | Dodatni zahtjev za sve brodice čija je duljina trupa veća od 6 m |
| Dodatna bitva na pramcu | x | x | x | x | x | x | x | Dodatni zahtjev za sve brodice čija je duljina trupa veća od 12 m |
| Dodatna bitva na krmi | x | x | x | x | x | x | x |
| 3 užeta za vez duljine koja odgovara duljini brodice ali ne manje od 5 metara | x | x | x | x | x | x | x | Vidi Tablicu 4.1.1-1 |
| Uže za tegalj duljine koja odgovara četiri duljine brodice | x | x | x | x | x | x | x | Vidi Tablicu 4.1.1-1 |
| Kormilarenje u nužnosti |  |  |  | x | x | x | x | Kod brodica sa pogonom na jedra i motornih brodica s jednim ugrađenim pogonskim strojem s predviđenim daljinskim upravljanjem kormilom moraju dodatno postojati i sredstva upravljanja kormilom u nuždi u uvjetima smanjene brzine plovila |
| Strojni uređaj | | | | | | | | |
| Mehanički porivni uređaj |  | x | x | x | x | x | x | Brodica namijenjena za prijevoz putnika na relacijama kraćim od 500 metara ne mora imati mehanički porivni uređaj.  Sve nove brodice za gospodarske namjene (upisane u očevidnik brodica 1. srpnja 2017. ili kasnije) ne smiju biti opremljene porivnim motorom kod kojega se smjesa goriva i zraka pali električnom iskrom osim ukoliko to nisu izvanbrodski motori. |
| Zračni ventilator u sigurnosnoj izvedbi | x | x | x | x | x | x | x | Zahtijeva se za sve brodice koje imaju benzinski porivni uređaj koji se nalazi smješten u zatvorenom prostoru ili potpalublju |
| Zaštita od upućivanja porivnog uređaja u radnom položaju | x\* | x\* | x | x | x | x | x | Zahtijeva se za sve brodice koje imaju izvanbrodski porivni uređaj  \*Odnosi se i na osobna plovila na vodomlazni pogon |
| Naprava za zaustavljanje u nuždi koja se može povezati s kormilarom | x\* | x\* | x | x | x | x | x | Zahtijeva se za sve brodice koje imaju izvanbrodski porivni uređaj upravljan ručicom  \*Odnosi se i na osobna plovila na vodomlazni pogon |
| Uređaj za automatsko zaustavljanje porivnog uređaja ili automatski uređaj koji omogućava plovilu kružno gibanje smanjenom brzinom | x\* | x\* |  |  |  |  |  | \*Odnosi se isključivo na osobna plovila na vodomlazni pogon |
| Izvor električne energije za nužnost |  |  |  |  |  | x\* | x\* | Zahtijeva se za brodice koje imaju porivni uređaj ugrađen u potpalublju  Prema normi HRN EN 60092 – 507:2005  Vidi i 3)  \*Nove i postojeće brodice moraju biti opremljene izvorom električne energije za nužnost najkasnije do 31. 12. 2026. |
| Alarm visokog nivoa kaljuže | x | x | x | x | x | x | x | Zahtijeva se za brodice koje imaju porivni uređaj ugrađen u potpalublju |
| Sredstva za spašavanje | | | | | | | | |
| Pneumatska splav za spašavanje ili pomoćna brodica |  |  |  |  | x | x | x |  |
| Kolut za spašavanje |  |  |  | x | x | x | x |  |
| Kolut za spašavanje sa samoupaljivim svjetlom i užetom |  |  |  |  |  | x | x |  |
| Prsluk za spašavanje za sve osobe koje se nalaze na brodici za vrijeme plovidbe (odrasli i djeca) | x\* | x\* | x | x | x |  |  | \*Odnosi se i na osobna plovila na vodomlazni pogon |
| Prsluk za spašavanje sa zviždaljkom i samoupaljivim svjetlom za sve osobe koje se nalaze na brodici za vrijeme plovidbe (odrasli i djeca) |  | x\* | x\* | x\* | x\* | x | x | \*Zahtijeva se za brodice brzine > 20 čvorova koja obavljaju plovidbu noću |
| Sigurnosno uže |  | x | x | x | x | x | x | Zahtijeva se za brodice s pogonom na jedra |
| Sredstava za zaštitu od gubitka topline za sve osobe na brodici |  |  |  |  |  | x | x |  |
| Kutija prve pomoći |  | x | x | x | x |  |  |  |
| Ormarić prve pomoći |  |  |  |  |  | x | x |  |
| Sigurnosna kaciga za sve osobe koje se nalaze na brodici | x\* | x\* |  |  |  |  |  | \*Odnosi se isključivo na osobna plovila na vodomlazni pogon |
| Protupožarna oprema4 | | | | | | | | |
| Nastambe i kuhinja: | | | | | | | | |
| 1. prenosive naprave za gašenje požara (min. kapacitet naprave: 1 kilogram praha ili 3 2. kilograma CO2 ili 1,8 litara pjene)  ili  2. ugrađeni sustav za gašenje požara i jedna prenosiva naprava za gašenje požara (min. kapacitet naprave: 1 kilogram praha ili 3 kilograma CO2 ili 1,8 litara pjene). | x | x | x | x | x | x | x | Zahtijeva se za brodice opremljene nastambama |
| 1. jedna prenosiva naprava za gašenje požara (min. kapacitet naprave: 2 kilograma praha ili 5 kilograma CO2 ili 1,8 litara pjene);  ili  2. jedna prenosiva naprava za gašenje požara (min. kapacitet naprave: 1 kilogram praha ili 3 kilograma CO2 ili 1,8 litara pjene) i pokrivač za ugušivanje plamena;  ili  3. ugrađeni sustav raspršivanja (ne smije se koristiti sustav rasprskivanja vode – »sprinkler«). | x | x | x | x | x | x | x | Zahtijeva se za brodice opremljene kuhinjom |
| Strojarnica i/ili prostor tankova goriva: | | | | | | | | |
| 1. Ugrađeni protupožarni sustav  ili  2. Prenosiva naprava za gašenje požara kapaciteta dovoljnog za naplavljivanje prostora stroja kroz priključak na pokrovu stroja | x | x | x | x | x | x | x | Zahtijeva se za otvorene brodica sa benzinskim ugrađenim porivnim uređajem snage ≤ 120 kW ili diesel porivnim uređajem kada su porivni uređaji ugrađeni iznad razine kokpita |
| Prenosiva naprava za gašenje požara min. kapaciteta 2 kilograma praha ili 5 kilograma CO2 ili 1,8 litara pjene | x | x | x | x | x | x | x | Zahtijeva se za otvorene brodice s izvanbrodskim benzinskim strojem odnosno strojevima, snage > 25 kW, postavljenim na krmenom zrcalu i prenosivim tankom goriva smještenim na otvorenom |
| 1. Ugrađeni protupožarni sustav za gašenje prostora tankova  ili  2. Prenosiva naprava za gašenje požara kapaciteta dovoljnog za naplavljivanje prostora tankova kroz priključak na stjenci prostora tankova | x | x | x | x | x | x | x | Zahtijeva se za otvorene brodice s benzinskim izvanbrodskim strojem odnosno strojevima postavljenim na krmenom zrcalu i tankom goriva u zatvorenom prostoru |
| Ugrađeni protupožarni sustav | x | x | x | x | x | x | x | Zahtijeva se za brodice sa benzinskim strojevima bez obzira na snagu ili diesel strojevima snage veće od 120 kW, smještenim ispod razine kokpita ili u unutrašnjosti plovila |
| 1. Ugrađeni protupožarni sustav  ili  2. Prenosiva naprava za gašenje požara kapaciteta dovoljnog za naplavljivanje prostora stroja kroz priključak na pokrovu stroja | x | x | x | x | x | x | x | Zahtijeva se za brodice sa diesel strojevima snage manje od 120 kW, smještenim ispod razine kokpita ili u unutrašnjosti plovila |
| Radio-oprema | | | | | | | | |
| VHF radijska postaja |  |  |  | x\* | x | x | x | Zahtjeva se za postojeće brodice građene prije 1. srpnja 2006.  \*zahtijeva se za brodice za prijevoz putnika |
| VHF DSC radijska postaja |  |  |  | x\* | x | x | x | Zahtijeva se za brodice izgrađene 1. srpnja 2006. ili kasnije te postojeće brodice građene prije 1. srpnja 2006. ako ugrađuju novu radijsku postaju. Radijska postaja može biti klase D.  \* zahtijeva se za brodice za prijevoz putnika |
| Sredstva za signalizaciju i pomagala za navigaciju | | | | | | | | |
| Navigacijska svjetla | x\* | x\* | x | x | x | x | x | Zahtijeva se za sve brodice kad plove noću i u uvjetima smanjene vidljivosti  \*Odnosi se i na osobna plovila na vodomlazni pogon kada plove noću |
| Dnevne oznake | x | x | x | x | x\* | x\* | x\* | Zahtijeva se za brodice za gospodarsku i javnu namjenu duljine trupa veće od 10 metara  \*Zahtjeva se za sve brodice za gospodarsku namjenu bez obzira na duljinu trupa |
| Sredstvo za zvučno oglašavanje |  |  | x | x | x | x | x | Brodice trebaju biti opremljene sa zviždaljkom u skladu s Pravilima za statutarnu certifikaciju pomorskih brodova, Sredstva za signalizaciju |
| Ručne buktinje (crvene) |  |  | 3 | 3 | 3 | 3 | 3 |  |
| Rakete s padobranom |  |  |  | 3 | 3 | 3 | 3 |  |
| Plutajući dimni signal |  |  |  |  |  | 1 | 2 |  |
| GNSS prijemnik |  |  |  |  | x | x | x | Ne mora biti po IMO izvedbenim normama |
| Kompas sa osvjetljenjem |  |  | x\* | x\* | x | x | x | \*Zahtijeva se za brodice za prijevoz putnika |
| Prizmatični dalekozor |  |  |  | x\* | x | x | x | \*Zahtijeva se za brodice za prijevoz putnika |
| Vodootporna baterijska svjetiljka | x | x | x | x | x | x | x |  |
| Ažurirane službene pomorske navigacijske karte i publikacije prema području plovidbe |  |  |  | x | x | x | x |  |
| Oprema za rad na karti |  |  |  | x | x | x | x |  |
| Peljar za male brodove |  |  |  | x | x | x | x |  |
| Popis svjetala i signala za maglu |  |  |  | x | x | x | x |  |
| 2 kutije šibica ili upaljač (nepromočivo) | x | x | x | x | x | x | x |  |
| Radar-reflektor |  | x | x | x | x | x | x | Zahtjeva se za sve brodice brzine > 20 čvorova i sve brodice kad plove noću i u uvjetima smanjene vidljivosti |
| SAT EPIRB COSPAS-SARSAT |  |  |  |  |  |  | x |  |
| Oprema za sprečavanje onečišćenja | | | | | | | | |
| Spremnici ili prenosive posude za prikupljanje ulja ili mješavina koje sadrže ulje | x | x | x | x | x | x | x | Zahtijeva se za brodice koje imaju ugrađeni porivni uređaj |
| Sredstva za upijanje i odvajanje zauljenih ostataka | x | x | x | x | x | x | x | Zahtijeva se za brodice koje imaju ugrađeni porivni uređaj |
| Ugrađene pumpe (ručno ili mehanički pogonjene) kojima se ulje ili uljne mješavine pretaču u tank ili posudu | x | x | x | x | x | x | x | Zahtijeva se za brodice koje imaju ugrađeni porivni uređaj u potpalublju |
| Spremnik za zadržavanje sanitarnih otpadnih voda | x | x | x | x | x | x | x | Zahtijeva se za sve brodice opremljene sanitarnim čvorom, vidi i 4.1.16 |
| Posuda za prikupljanje smeća | x | x | x | x | x | x | x |  |
| Sustav kaljuže | | | | | | | | |
| Jedna ručna kaljužna pumpa | x\* | x | x | x | x | x | x | Zahtijeva se za otvorene brodice i brodice s djelomično prekinutom palubom  \* Zahtijeva se za brodice s neprekinutom palubom s duljinom trupa manjom ili jednakom od 6 m |
| Jedna ručna kaljužna pumpa tlaka stupca vode u cijevi manjim od 1,5 m,  ili  jedna kaljužna ručna, mehanički pogonjena ili električna pumpa tlaka stupca vode u cijevi većim od 1,5 m,  i  jedna kaljužna ručna, mehanički pogonjena ili električna pumpa. |  | x | x | x | x | x | x | Zahtijeva se za brodice s neprekinutom palubom i s otvorenim mjestom upravljanja |
| Kablić s ispolcem | x | x | x | x | x | x | x |  |
| Sustavi detekcije plinova | | | | | | | | |
| Sustav detekcije ugljičnog monoksida | x\* | x\* | x\* | x\* | x\* | x\* | x\* | \*Vidjeti zahtjeve iz točke 4.1.23 do 4.1.30 |
| Detektor ukapljenih naftnih plinova | x | x | x | x | x | x | x | Zahtijeva se za brodice koje imaju ugrađena plinska trošila u zatvorenim prostorima |

3 Izvor električne energije za nužnost mora biti sposoban istodobno osigurati napajanje u trajanju od 6 sati, za sljedeće sustave, ako su ugrađeni:

a) rasvjeta za nužnost;

b) navigacijska svjetla;

c) radio oprema;

d) sredstva dojave i interne komunikacije;

e) sustav otkrivanja požara i dojave požara;

f) bljeskajuće svjetiljke.

Izvor električne energije za nužnost i pripadajuće opreme mora se nalaziti iznad najgornje neprekinute linije palube i mora biti lako dostupan s otvorene palube.

Izvor električne energije za nužnost mora biti smješten tako da u slučaju oštećenja ili naplavljivanja bilo kojeg prostora ne uzrokuje gubitak napajanja bitnih sigurnosnih sustava i opreme za komunikaciju

4 Prijenosni aparat za gašenje požara mora biti smješten:

– unutar 1 m od glavnog upravljačkog mjesta ili kokpita (za brodice s Lh<10 m);

– unutar 2.5 m od glavnog upravljačkog mjesta ili kokpita (za brodice s Lh između 10 m – 15 m);

– unutar 2 m od bilo kojeg kuhala ili trajno instaliranog uređaja s otvorenim plamenom, osim ako je aparat za gašenje zamijenjen protupožarnom dekom;

– izvan prostora strojarnice, ali na udaljenosti ne većoj od 2 m od protupožarnog priključka;

– unutar 5 m od ležaja.

Jedan aparat za gašenje požara može udovoljiti više od jednog gore navedenog zahtjeva.

Članak 7.

U Dodatku 12., u točki 4.1., iza riječi »4. Kvalitete, količine i rasporeda opreme« dodaje se zarez i riječi », pri čemu se kod brodica za koje je podnesen zahtjev za upisom dva područja plovidbe, provjerava stupanj opremljenosti u odnosu na niže zahtijevano područje plovidbe«.

U točki 4.2.1, dodaje se podtočka 9. koja glasi:

»9. Pregled opreme brodica za koje su u upisniku brodova upisana dva područja plovidbe ograničava se na utvrđivanje opremljenosti brodice u odnosu na niže upisano područje plovidbe.«.

Članak 8.

U Dodatku 12., u točki 4.2.3., podtočka a) mijenja se i glasi:

»a) Redovni pregled brodica/čamaca, čija starost ne prelazi 20 godina, obavlja se:

1. svake dvije godine za brodice/čamce za gospodarske namjene i javne brodice/čamce;

2. svakih pet godina za brodice/čamaca za osobne potrebe duljine trupa veće od 7 metara ili snage porivnog uređaja većeg od 15 kW ukoliko:

– su opremljene sanitarnim čvorom i/ili

– zatvorenom kuhinjom sa ugrađenim plinskim trošilom i/ili

– predviđene za višednevni boravak na moru i/ili

– opremljene porivnim strojem ugrađenim u potpalublju i/ili

– imaju ugrađeni spremnik benzinskog goriva.«.

Članak 9.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/20-03/42

Urbroj: 530-03-1-20-1

Zagreb, 17. travnja 2020.

Ministar
 Oleg Butković, v. r.